Diari Oficial de la Generalitat Valenciana


Sumari del DOGV 8715, del 13-01-2020 (2020/100)

RESOLUCIÓ de 26 de desembre de 2019, de la Vicepresidència i Conselleria d'Igualtat i Polítiques Inclusives, per la qual es concedeixen les ajudes econòmiques destinades a entitats locals per al desenvolupament de programes que fomenten la igualtat entre dones i homes i/o la inserció laboral de les dones, en l'exercici 2019, i s'hi dona publicitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8715

Data del DOGV
:   13-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/100


Data del document
:   26-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 26 de desembre de 2019, de la Vicepresidència i Conselleria d'Igualtat i Polítiques Inclusives, per la qual es concedeixen les ajudes econòmiques destinades a entitats locals per al desenvolupament de programes que fomenten la igualtat entre dones i homes i/o la inserció laboral de les dones, en l'exercici 2019, i s'hi dona publicitat. [2020/100]  
  
Mitjançant l'Ordre 10/2019, de 31 d'octubre (DOGV 8673, 08.11.2019), de la Vicepresidència i Conselleria d'Igualtat i Polítiques Inclusives, es van convocar les ajudes econòmiques destinades a entitats locals per al desenvolupament de programes que fomenten la igualtat entre dones i homes i/o la inserció laboral de les dones, en l'exercici 2019.  
La comissió de valoració, constituïda de conformitat amb el que s'estableix en l'article 7.2 de l'esmentada ordre, per la qual s'estableixen les bases reguladores que regiran el procediment de concessió d'ajudes econòmiques destinades a entitats locals per al desenvolupament de programes que fomenten la igualtat entre dones i homes i/o la inserció laboral de les dones, es va reunir el dia 11 de desembre de 2019 i va elevar proposta de resolució a la directora general conforme amb el contingut de l'acta subscrita per totes les persones integrants de la comissió.  
L'article 7.5 de les bases reguladores d'aquestes subvencions delega en la persona titular de la direcció general amb competències en dones i igualtat de gènere la resolució de les sol·licituds presentades; per això, en ús de la facultat conferida, i a càrrec de la partida pressupostària 16.02.01, programa 323.10, Programa de foment de la igualtat i inserció laboral, de la Llei 28/2018, de 28 de desembre, de pressupostos de la Generalitat per a l'exercici 2019, resolc:  
  
Primer  
Acceptar la proposta de resolució de la comissió d'avaluació en els seus termes.  
  
Segon  
1. Desestimar la sol·licitud següent per no reunir els requisits exigits per a la condició d'entitat beneficiària que es determina en l'article tercer de l'ordre reguladora de les ajudes econòmiques.  
  
EXPEDIENT NIF ENTITAT  
DONAEL/2019/13/46 E07066819 Casa de la dona  
  
  
2. Tindre per desistides de la seua sol·licitud les entitats que a continuació s'indiquen, per no haver atés el requeriment d'esmena o haver-se presentat de manera incompleta, de conformitat amb l'apartat 3 de l'article sisé de l'ordre d'ajudes.  
  
EXPEDIENT NIF ENTITAT  
DONAEL/2019/8/12 H3674796R Ajuntament de Moncofa  
DONAEL/2019/1/46 M0104923W Ajuntament de Piles  
DONAEL/2019/2/46 Z5631909Y Ajuntament de l'Alcudià de Crespins  
DONAEL/2019/5/46 D2633504D Ajuntament de Montaverner  
DONAEL/2019/6/46 G2209730C Ajuntament de Gandia  
DONAEL/2019/7/46 T7825337E Ajuntament d'Utiel  
DONAEL/2019/12/46 L9609730O Ajuntament d'Alboraia  
DONAEL/2019/24/46 E8642505S Mancomunitat de la Ribera Baixa  
DONAEL/2019/26/46 X7895887A Ajuntament de Torís  
DONAEL/2019/27/46 Y3183812K Ajuntament de Senyera  
DONAEL/2019/29/46 J6010151L Ajuntament d'Albaida  
DONAEL/2019/31/46 Z2714573D Ajuntament de Ròtova  
DONAEL/2019/35/46 Z4537577Y Ajuntament d'Oliva  
DONAEL/2019/1/03 U2435333V Ajuntament d'Alcoi  
DONAEL/2019/2/03 L0994992L Ajuntament de Bigastro  
DONAEL/2019/5/03 Y8717989D Ajuntament de Santa Pola  
DONAEL/2019/7/03 Z9173862T Ajuntament Muro d'Alcoi  
DONAEL/2019/9/03 J1518792W Ajuntament de Salinas  
DONAEL/2019/10/03 S2034101Y Ajuntament de Vall de Gallinera  
  
  
3. Projectes no subvencionats  
No subvencionar els projectes de les entitats que es relacionen a continuació, per no haver aconseguit els 55 punts, puntuació mínima exigida en l'apartat 4 de l'article huité de l'ordre d'ajudes.  
4. Projectes subvencionats  
Concedir una subvenció als projectes de les entitats que es relacionen a continuació, per l'import total de 161.930,45 euros, d'acord amb la consignació pressupostària existent en el capítol IV, línia de subvenció S5241.  
Tercer  
De conformitat amb la normativa vigent per a l'exercici 2019, el règim de pagaments de les ajudes regulades en la convocatòria, d'acord amb l'apartat tercer del resolc segon de l'annex I de l'ordre d'ajudes, s'assimilarà al d'aquelles que van dirigides al finançament de programes d'actuació i activitats de serveis socials especialitzats recollides en l'article 44.1.d, segon, de la Llei 28/2018, de 28 de desembre (DOGV 8454, 31.12.2018), de pressupostos de la Generalitat per a l'exercici 2019, que estableix els supòsits d'excepció al règim general de lliuraments. A aquest efecte, una vegada concedida l'ajuda, podrà lliurar-se immediatament fins al 65% del seu import, i el 35% restant es lliurarà, després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
  
Quart  
L'entitat beneficiària està obligada, com estableixen les bases reguladores, a fer constar en qualsevol relació amb terceres persones la col·laboració de la Vicepresidència i Conselleria d'Igualtat i Polítiques Inclusives. Amb la finalitat d'assegurar el correcte ús dels logotips oficials, haurà de sol·licitar prèviament l'oportuna autorització.  
Si l'entitat beneficiària rep una ajuda per import superior a 10.000 euros, haurà de donar l'adequada publicitat a aquesta indicant almenys l'entitat concedent, l'import rebut i el programa subvencionat, de conformitat amb l'article 3.2 Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana. La difusió d'aquesta informació es realitzarà preferentment a través de la pàgina web de l'entitat. En cas que no disposen de pàgina web on realitzar aquesta publicitat, podran complir aquesta obligació a través del portal que pose a la seua disposició la Generalitat.  
  
  
Cinqué  
L'entitat beneficiària haurà de realitzar l'activitat que fonamenta la concessió de la subvenció, de conformitat amb les bases reguladores i amb la convocatòria, com a màxim fins al 31 de desembre de 2019.  
  
  
Sisé  
Contra aquesta resolució, que posa fi a la via administrativa, es podrà interposar potestativament un recurs de reposició davant de la consellera d'Igualtat i Polítiques Inclusives, en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les a públiques, o bé, podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que puga interposar-se qualsevol altre que s'estime procedent.  
  
  
València, 26 de desembre de 2019. La vicepresidenta del Consell i consellera d'Igualtat i Polítiques Inclusives, p. d., la directora general de l'Institut Valencià de les Dones: Maria Such i Palomares.